**OAJ:n PETÄJÄVEDEN PAIKALLISYHDISTYS PÖYTÄKIRJA**

**SÄÄNTÖMÄÄRÄINEN KEVÄTKOKOUS**

Aika: 10.4.2019

Paikka: Taipaleen tila, Petäjävesi

Paikalla: Hanna-Maria Jylhä, Riikka Pellinen, Olli-Pekka Rasanen, Kati Huotari, Veera Pelkonen, Heikki Tyrväinen, Jari-Pekka Kanninen, Kaarlo Nevala

**1 Kokouksen avaaminen**

Puheenjohtaja Pellinen avasi kokouksen kello 16.25.

**2 Kokouksen puheenjohtajan ja sihteerin valitseminen**

Kokouksen puheenjohtajaksi valittiin Heikki Tyrväinen ja sihteeriksi Veera Pelkonen.

**3 Kokouksen pöytäkirjantarkastajien ja ääntenlaskijoiden valitseminen**

Pöytäkirjantarkastajiksi valittiin Kati Huotari ja Kaarlo Nevala, jotka tarvittaessa toimivat myös ääntenlaskijoina.

**4 Kokouksen laillisuuden ja päätösvaltaisuuden toteaminen**

Yhdistyksen sääntöjen mukaan kutsu yhdistyksen varsinaiseen kokoukseen on toimitettava vähintään kymmenen (10) päivää ennen kokousta. Kokouskutsu on lähetetty sähköpostitse yhdistyksen jäsenille 25.3.2019. Kokous todettiin lailliseksi ja päätösvaltaiseksi.

**5 Kokouksen työjärjestyksen vahvistaminen**

Lisättiin esityslistaan Muut asiat- kohtaan kohta ”Kysely jäsenistölle virkistystoiminnan kehittämisestä. Esityslista hyväksyttiin kokouksen työjärjestykseksi.

**6 Kertomus toiminnasta 2018**

Riikka Pellinen esitteli toimintakertomuksen vuodelta 2018 (Liite 1). Kokouksen puheenjohtaja Tyrväinen avasi keskustelun toimintakertomuksesta. Toimintakertomus hyväksyttiin.

**7 Vuoden 2018 tilit, toiminnantarkastajien lausunto sekä vuoden 2018 tilinpäätöksen vahvistaminen ja vastuuvapauden myöntäminen**

Toiminnantarkastajien, Pirjo Kanniston sekä Vesa Jussilan, ollessa pois kokouksesta Jari-Pekka Kanninen luki toiminnantarkastajien lausunnon. Lausunto hyväksyttiin, tilinpäätös 2018 vahvistettiin ja vastuuvapaus hallitukselle myönnettiin. Tuloslaskelma liitteenä (Liite 2).

**8 Muut asiat**

8.1. Luottamusmiehet valittu seuraavalle toimikaudelle

Riikka Pellinen kertoi 3.4.2019 pidetyn luottamusmiesvaalikokouksen valinnat, jossa pääluottamusmieheksi valittiin Riikka Pellinen, KVTES-luottamusmieheksi Maria Niemelä. Varaluottamusmiestä ei onnistuttu valitsemaan, paikka jää toistaiseksi täyttämättä.

8.2. Uudet toimintasuunnitelma- ja toimintakertomusmallit ovat tulleet OAJ:lta. Kannattaa hyödyntää vuoden 2020 asiakirjojen laadinnassa.

Päätettiin, että päivitetään tulevalla hallituskaudella OAJ:ltä tulleet uudet toimintasuunnitelmat sekä toimintakertomusmallit.

8.3. Virkistysilta jäsenistölle 3.5.

Hallitus on päättänyt järjestää 3.5.2019 virkistysillan jäsenistölle kello 17.30 alkaen. Virkistystoimikunta on valmistellut virkistysiltaa. Ilta järjestetään Jyväskylässä, paikkana alustavasti OAJ Keski-Suomen tilat. Virkistysiltaan saapuu Marja Hänninen-Helin pitämään työhyvinvointialustusta, jonka jälkeen ruokaillaan ja jatketaan illanviettoa rennosti. Ilmoittautuminen aukeaa pian.

8.4. Jäsenistön muistaminen merkkipäivien johdosta

Puheenjohtaja Tyrväinen avasi keskustelun aiheesta ”jäsenistön muistaminen merkkipäivien johdosta”, josta oltiin keskusteltu alustavasti jo edellisessä hallituksen kokouksessa.

Päätettiin, että jatkossa muistamiset hoidetaan seuraavasti:

 Vaipparaha 20 €

 50v. syntymäpäivä: 50 € + kukat tai muu muistaminen.

 60 v. syntymäpäivä: 50 € + kukat tai muu muistaminen

 Eläköityminen: 50€ + kukat tai muu muistaminen.

8.5. Kuntokorttikampanja 2019

Riikka Pellinen esitteli kuntokorttikampanjan ja kertoi osallistuneita olleen tänä vuonna yhteensä 14.

Kaksi eniten liikkunutta olivat Kati Huotari sekä Vesa Jussila. Heidät palkittiin elokuvalipulla.

Lisäksi kaikki kuntokorttikampanjaan osallistuneet osallistuivat kuuden elokuvalipun arvontaan sekä kahden 50€ suuruisen rahapalkinnon arvontaan. Voitot jakaantuivat seuraavasti:

Elokuvalipun voittivat Kati Huotari, Vesa Jussila, Pirjo Kannisto, Terhi El Massri, Elina Korkiavuori, Jani Kotonen.

50 € suuruisen rahapalkinnon voittivat Kati Huotari sekä Jani Kotonen.

Palkinnot toimitetaan jälkikäteen voittaneille.

 8.6 Kysely jäsenistölle virkistystoiminnan kehittämisestä

Hallitus on järjestänyt kyselyn kevään 2019 aikana jäsenistölle virkistystoiminnan kehittämisestä. Kyselyyn oli vastannut 17 jäsentä. Todettiin, että jäsenistö toivoi virkistystoimintaan ravintolaillallisia (11 ääntä), Educa-messuja (8 ääntä), Ulkomaanmatkaa (8 ääntä) sekä liikunnallista aktiviteettia (8 ääntä). Hallitus huomioi nämä toiveet ensi vuoden virkistystoimintaa suunniteltaessa.

**9 Kokouksen päättäminen**

Puheenjohtaja Tyrväinen päätti kokouksen kello 16.59.

Petäjävedellä \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Heikki Tyrväinen, puheenjohtaja Veera Pelkonen, sihteeri

**Pöytäkirjan ovat tarkastaneet**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kati Huotari Kaarlo Nevala